ΠΕΡΙΒΑΛΛΟΝΤΙΚΕΣ ΟΡΓΑΝΩΣΕΙΣ

1 GREENPEACE

Η ελληνική Greenpeace. Από το 1991που ιδρύθηκε το ελληνικό γραφείο της Greenpeace, αγωνίζεται για τη λύση των περιβαλλοντικών προβλημάτων της χώρας μας με πολύπλευρη δράση και αξιόλογες εκστρατείες

2 WWF Hellas 

Παγκόσμιο Ταμείο για τη Φύση της Ελλάδας. Ιδρύθηκε το 1991και είναι κομμάτι της διεθνούς οικογένειας του WWF (World Wide Fund for Nature), που δραστηριοποιείται σε περισσότερες από 100 χώρες μέσω ενός δικτύου από 50 εθνικές οργανώσεις

3 Ελληνική Ορνιθολογική Εταιρεία

Ιδρύθηκε το 1982 με σκοπό την προστασία των άγριων πουλιών και των βιοτόπων τους

4 Μεσόγειος SOS 

Για την προώθηση οικολογικών προτάσεων, την εξοικονόμηση νερού, ενέργειας, την προστασία του κλίματος σε εθνικό και ευρωμεσογειακό επίπεδο

5 Αρκτούρος

Για την προστασία της άγριας πανίδας και του φυσικού περιβάλλοντος

6 Καλλιστώ
Για την προστασία της άγριας ζωής και της φύσης

7 MoM

Για τη Μελέτη και Προστασία της Μεσογειακής Φώκιας

8 Αρχέλων

Για τη μελέτη και προστασία των θαλάσσιων χελωνών και των βιοτόπων τους

9 Αρχιπέλαγος

Ινστιτούτο θαλάσσιας Προστασίας και έρευνας των ελληνικών θαλασσών και της ΒΑ Μεσογείου

10 ΠΑΝΔΟΙΚΟ

Πανελλήνιο Δίκτυο Οικολογικών Οργανώσεων

11 Οικολογική Εταιρεία Ανακύκλωσης

Για τη διαχείριση των αποβλήτων, των φυσικών πόρων, του νερού και της ενέργειας

12 Ελληνική Εταιρία Προστασία της Φύσης  

Είναι η παλαιότερη περιβαλλοντική ΜΚΟ στην Ελλάδα – ιδρύθηκε το 1951- και συντέλεσε στη δημιουργία των περισσότερων Εθνικών Δρυμών ενώ υπέγραψε για λογαριασμό της Ελλάδας τη Συνθήκη Ραμσάρ. Επικεντρώνεται σε προγράμματα προστασίας και διαχείρισης της φύσης, στην περιβαλλοντική εκπαίδευση και την ευαισθητοποίηση του κοινού. Είναι ο εθνικός χειριστής του διεθνούς προγράμματος ‘ για την προστασία των οργανωμένων ακτών της χώρας μας, καθώς και του προγράμματος ‘Green Key’, για την οικολογική διαχείριση των διαφόρων τουριστικών εγκαταστάσεων

13 Ελληνική Εταιρία Περιβάλλοντος και Πολιτισμού 

Για την προστασία του περιβάλλοντος και του πολιτισμού της Ελλάδας

14 Ελληνικό Κέντρο Βιοτόπων – Υγροτόπων (ΕΚΒΥ)

Ιδρύθηκε το 1991 από το Μουσείο Γουλανδρή Φυσικής Ιστορίας. Δραστηριοποιείται στη διαχείριση φυσικών περιοχών, στην επιστημονική πληροφόρηση και έρευνα σε θέματα φυσικού περιβάλλοντος, αλλά και στην περιβαλλοντική εκπαίδευση και την εκτέλεση ειδικών έργων.
           Ο ρόλος των Μη Κυβερνητικών Οργανώσεων
Ο ρόλος των Μη Κυβερνητικών Οργανώσεων είναι πολυσήμαντος και
πολυδιάστατος, ενώ σχετίζεται άμεσα με το ρόλο της Κοινωνίας των Πολιτών, την

1
Σύμφωνα με τον επίσημο ορισμό που έδωσε το Υπουργείο Εξωτερικών για τις Μη Κυβερνητικές
Οργανώσεις αυτές «είναι μη κερδοσκοπικά νομικά πρόσωπα ιδιωτικού δικαίου που έχουν ως
αντικείμενο, κυρίως, την παροχή επείγουσας ανθρωπιστικής, επισιτιστικής και αναπτυξιακής
βοήθειας προς τους πληθυσμούς αναπτυσσόμενων χωρών προκειμένου να συντελέσουν στην
οικονομική και κοινωνική ανάπτυξη αυτών των χωρών». Εφημερίδα της Κυβερνήσεως, τχ. πρώτο, αρ.
Φύλλου 138, 5 Ιουλίου 1999.

 
οποία εκπροσωπούν. Συγκεκριμένα, ο ρόλος των Μη Κυβερνητικών Οργανώσεων
είναι η εκπροσώπηση των συμφερόντων των πολιτών, η ενημέρωση και η
οργανωμένη κινητοποίησή τους, η αντιπροσώπευση των πολιτών στις διαδικασίες

λήψης αποφάσεων (συμμετοχική δημοκρατία ) και η αποτελεσματικότερη
διεκδίκηση των δικαιωμάτων τους.
Οι Μη Κυβερνητικές Οργανώσεις δεν υποκαθιστούν την κρατική
λειτουργία , ωστόσο παρέχουν χρήσιμες υπηρεσίες και γνώσεις σε τομείς, όπου η
κρατική λειτουργία είτε υστερεί είτε δεν τους καλύπτει επαρκώς. Ο ρόλος των Μη
Κυβερνητικών Οργανώσεων διαμορφώνεται σε άμεσα ενημερωτικό και οργανωτικό
για τους πολίτες, μέσα από όλες τις ενημερωτικές και οργανωτικές δράσεις που
αναπτύσσουν οι συγκεκριμένες οργανώσεις και έμμεσα γνωμοδοτικό για τους
κρατικούς φορείς, καθώς οι ίδιες οργανώσεις δύνανται να ενημερώνουν το κράτος και
να γνωμοδοτούν σχετικά με σύγχρονες λύσεις αντιμετώπισης των προβλημάτων.
Τέλος, οι Μη Κυβερνητικές Οργανώσεις μπορούν να αναπτύσσουν
πρόσθετους επιμέρους ρόλους ανάλογα με τον καθεστωτικό στόχο τον οποίο
υπηρετούν και τις ανάλογες δράσεις που αναπτύσσουν. Για παράδειγμα, εάν μια Μη
Κυβερνητική Οργάνωση έχει ως καθεστωτικό της στόχο την επίτευξη
αποτελεσματικής περιβαλλοντικής προστασίας τότε ο ρόλος της αποκτά μια πράσινη
οικολογική διάσταση.

ΟΙ ΟΙΚΟΛΟΓΙΚΕΣ ΟΡΓΑΝΩΣΕΙΣ ΣΤΗΝ ΕΛΛΑΔΑ ΚΑΙ
Η ΣΥΜΜΕΤΟΧΗ ΤΟΥΣ ΣΤΗΝ ΑΝΤΙΜΕΤΩΠΙΣΗ ΤΩΝ ΠΕΡΙΒΑΛΛΟΝΤΙΚΩΝ ΠΡΟΒΛΗΜΑΤΩΝ

Βασικός στόχος της έρευνας ήταν η καταγραφή και αποτύπωση της υφιστάμενης
κατάστασης στον χώρο των Μη Κυβερνητικών Οργανώσεων - Περιβαλλοντικών
Οργανώσεων (ΜΚΟ - ΠΟ).
Κατά την διερεύνηση του θέματος, πλην της καταγραφής των εμπλεκόμενων με το
περιβάλλον φορέων, της προσφυγής σε τυχόν διαθέσιμα στατιστικά στοιχεία, έρευνας
μέσω internet,διεξήχθη επιτόπια έρευνα κατόπιν προσωπικών συνεντεύξεων με
εκπροσώπους των ΜΚΟ - ΠΟ.
Στην, κατά το δυνατόν πλήρη, καταγραφή του χώρου των ΜΚΟ παρουσιάστηκαν
συγκεκριμένα προβλήματα εντοπισμού και συνεργασίας των οργανώσεων.
Για την πλήρη καταγραφή των δραστηριοποιούμενων ΠΟ χρησιμοποιήθηκε το αρχείο
του ΕΚΒΥ.
Όσον αφορά την καταγραφή των οργανώσεων επί τη βάσει του αντικειμένου
ενασχόλησης τους, πρόβλημα δημιούργησαν οι πολλαπλές δραστηριότητες που ήταν
καταγραμμένες ως αυτόνομες δράσεις με αποτέλεσμα να εμφανίζεται μεγαλύτερος
από τον πραγματικό, ο αριθμός των οργανώσεων π.χ. μια οργάνωση πού εκδίδει
περιβαλλοντικού περιεχομένου έντυπο εμφανιζόταν ως δύο οργανώσεις (μία η
οργάνωση και μία το έντυπο).
Μετά τη διαλεύκανση τέτοιων περιπτώσεων κατεγράφησαν συνολικά 240
οργανώσεις, εκ των οποίων οι 83 εδρεύουν στην Αθήνα (το 42,3%), 11 στη Θεσ/νίκη
(το 5,6%) και οι υπόλοιπες στη Λοιπή Ελλάδα (το 52%).
Τελικά από τη συλλογή των στοιχείων και πληροφοριών σχετικά με τις οικολογικέςπεριβαλλοντικές οργανώσεις στη χώρα μας διαπιστώσαμε ότι υπάρχει ένας μεγάλος
αριθμός μη κυβερνητικών τέτοιων οργανώσεων που , κατά κύριο λόγο έχουν τοπική
εμβέλεια.
Σύμφωνα με τις οργανώσεις αυτές, οι σκοποί και στόχοι τους είναι οι παρακάτω:
❖ Η προστασία και αναβάθμιση του περιβάλλοντος με κάθε πρόσφορο μέσο.
❖ Η καλύτερη ενημέρωση των μελών, ευρύτερα των οικολογικών οργανώσεων
και συνολικά της κοινωνίας, ιδιαίτερα των νέων, για τα περιβαλλοντικά
προβλήματα και τις δυνατότητες της λύσης τους.
❖ Η ανάπτυξη οικολογικής συνείδησης στους πολίτες αρχίζοντας από την
ιδιαίτερα ευαίσθητη και δεκτική παιδική ηλικία.
❖ Η υποβοήθηση του έργου των οικολογικών οργανώσεων - μελών του
ΠΑΝΔΟΙΚΟ και κάθε οικολογικής οργάνωσης και ο συντονισμός της δράσης
τους.
❖ Η παρέμβαση σε Εθνικό, Ευρωπαϊκό και Διεθνές επίπεδο για την επίλυση των
οικολογικών προβλημάτων και ποιότητας ζωής. Οι προσπάθειες, σε διεθνή
επίπεδο, δίνονται μέσα από το Ευρωπαϊκό Γραφείο Περιβάλλοντος ΕΕΒ (που
εδρεύει στις Βρυξέλλες) και μέσα από το Med Forum (που εδρεύει στη
Βαρκελώνη) των οποίων το ΠΑΝΔΟΙΚΟ και κάποιες άλλες οργανώσεις είναι
μέλη, αλλά και σε συνεργασία με άλλες διεθνούς και εθνικού επιπέδου
οργανώσεις του εξωτερικού.
❖ Η ανάδειξη της οικολογικής λογικής (και ιδίως του πνεύματος της βιώσιμης
ανάπτυξης) σε βασικό άξονα χάραξης εθνικής και διεθνούς πολιτικής, καθώς
επίσης και η καθιέρωση των εκφραστών αυτής της άποψης μεταξύ των οποίων
σημαντική θέση κατέχει το ΠΑΝΔΟΙΚΟ, ως αναγκαίου και αξιόπιστου εταίρου
χάραξης τέτοιων πολιτικών.
ΤΡΙΑΝΤΟΠΟΥΛΟΥ ΑΓΓΕΛΙΚΗ Τ.Ε.Ι. ΚΑΛΑΜΑΤΑΣ ΣΕΛ. 82

Τα βασικότερα θέματα με τα οποία ασχολούνται και αναπτύσσουν δράσεις οι
οικολογικές-περιβαλλοντικές οργανώσεις είναι τα εξής:
❖ Η κοινωνική εξισορρόπηση των κατά τόπων περιοχών, η προστασία,
συντήρηση και ανάδειξη της πολύτιμης ιστορίας και της πολιτιστικής
κληρονομιάς γενικότερα των αντίστοιχων Νομών .
❖ Η περιβαλλοντική αναβάθμιση του τόπου και της ποιότητας της ζωής των
κατοίκων των περιοχών.
❖ Η ευαισθητοποίηση της κοινής γνώμης, ο συντονισμός της αντίδρασης και οι
κινητοποιήσεις σε επιλογές με δυσμενή αντίκτυπο στο περιβάλλον.
❖ Η συμμετοχή σε πρωτοβουλίες για την προστασία του περιβάλλοντος και της
εν γένει της πολιτιστικής κληρονομιάς.
❖ Η ενθάρρυνση ενεργειών με οικολογικούς στόχους και η αντίθεση στη χρήση
πυρηνικής ενέργειας και στην ανάπτυξη των εξοπλισμών.
❖ Η δημιουργία τοπικών επιτροπών συνεργασίας και πληροφόρησης για την
παροχή τεχνικής, επιστημονικής και νομικής βοήθειας σε πρωτοβουλίες
τοπικού χαρακτήρα σε θέματα προστασίας περιβάλλοντος, ορθολογικής
διαχείρισης φυσικών πόρων και εναλλακτικής ανάπτυξης της φύσης χωρίς
εξωτερικές επεμβάσεις, ώστε να διατηρηθεί το φυσικό περιβάλλον ανέπαφο από
αναπτυξιακά έργα που θα οδηγούν σε υποβάθμιση και καταστροφή του
περιβάλλοντος.
❖ Η εκπόνηση ή ανάθεση μελετών και ερευνών μέσα στα πλαίσια της οικολογίας
και του περιβάλλοντος και η πραγματοποίηση εκδόσεων για την επίτευξη
κέρδους χάριν των σκοπών της εταιρείας (οικονομικός σκοπός).
❖ Η πώληση εντύπων περιβαλλοντικού περιεχομένου, χωρίς κέρδος.
❖ Η αποτροπή της ρύπανσης και γενικότερα της υποβάθμισης του θαλάσσιου,
χερσαίου, λιμναίου, ποτάμιου και ατμοσφαιρικού περιβάλλοντος σε επίπεδο
νομού ή χώρας ή και γενικότερα. Ειδικότερα η αποτροπή ρύπανσης τροφίμων
και νερών από φυτοφάρμακα, λιπάσματα και άλλα τεχνητά παρασκευάσματα
τα οποία εγκυμονούν κινδύνους για την υγεία των καταναλωτών.
❖ Η ανάληψη, συμμετοχή και υποστήριξη επιστημονικών μελετών,
προγραμμάτων και διαχειριστικών σχεδίων καθώς και η υποβολή σχετικών
προτάσεων προς τις αρμόδιες αρχές, που θα έχουν σαν αντικείμενο την
προστασία, διαχείριση και αποκατάσταση του τοπίου και του φυσικού
περιβάλλοντος.
❖ Η παρέμβαση με νομικά μέσα για την προστασία του τοπίου, του φυσικού και
πολιτιστικού περιβάλλοντος και γενικότερα η επαγρύπνηση για την εφαρμογή
των νόμων και των κανονιστικών πράξεων που έχουν ως άμεσο ή έμμεσο
στόχο την προστασία των περιβαλλοντικών στοιχείων. Επίσης στόχος της
εταιρείας θα είναι και η με κάθε μέσον ευαισθητοποίηση του κοινού για τα
θέματα του περιβάλλοντος.
❖ Η πραγματοποίηση εκδόσεων και η παρουσίαση φωτογραφικού υλικού ή
κινηματογραφικών και τηλεοπτικών ταινιών με επιστημονικό, εκπαιδευτικό ή
ενημερωτικό υλικό, σχετικό με τους παραπάνω αναφερόμενους σκοπούς, ή και
η αναπαραγωγή υπάρχοντος τέτοιου υλικού.
❖ Η χρησιμοποίηση κάθε μέσου που θα εξυπηρετούσε καλύτερα τους σκοπούς
της. Πολλές εταιρείες μέσα στα πλαίσια αυτά θα συνεργάζεται με φυσικά και
νομικά πρόσωπα, με κάθε είδους φορείς (ημεδαπούς ή αλλοδαπούς),
δημόσιους ή ιδιωτικούς καθώς και με την Ευρωπαϊκή Κοινότητα και άλλους
διεθνείς οργανισμούς.
❖ Την αντιμετώπιση προβλημάτων υποδομής (κυκλοφοριακό, αποχέτευση,
αποκομιδή ρύπων, όμβρια ύδατα κλπ.) και τη συνεργασία αλλά και άσκηση
πίεσης προς αρμόδιες αρχές μέχρι την τελική ρύθμιση-επίλυση.
I ΟΙΚΟΛΟΓΙΚΕΣ ΟΡΓΑΝΩΣΕΙΣ ΣΤΗΝ ΕΛΛΑΔΑ ΚΑΙ
ΣΥΜΜΕΤΟΧΗ ΤΟΥΣ ΣΤΗΝ ΑΝΤΙΜΕΤΩΠΙΣΗ ΤΩΝ ΠΕΡΙΒΑΛΛΟΝΤΙΚΩΝ ΠΡΟΒΛΗΜΑΤΩΝ
ΤΡΙΑΝΤΟΠΟΥΛΟΥ ΑΓΓΕΛΙΚΗ Τ.Ε.Ι. ΚΑΛΑΜΑΤΑΣ ΣΕΛ. 83
❖ Η διασφάλιση της ανθρώπινης υγείας από τις διάφορες μορφές υποβάθμισης
του περιβάλλοντος και ειδικότερα από τη ρύπανση και τις οχλήσεις.
❖ Η διατήρηση της οικολογικής ισορροπίας των φυσικών οικοσυστημάτων και η
διασφάλιση της αναπαραγωγικής τους ικανότητας.
❖ Η προστασία του εδάφους και η λήψη των αναγκαίων μέτρων ώστε οι χρήσεις
του να γίνονται σύμφωνα με τις φυσικές του ιδιότητες και την παραγωγική του
ικανότητα.
❖ Την βελτίωση της ποιότητας (υγιεινής, περιεκτικότητας, ανθεκτικότητας) των
καταναλωτικών προϊόντων καθώς και των παραγομένων υπηρεσιών.
♦> Τον έλεγχο κόστους και τιμής των προϊόντων.
❖ Τον έλεγχο και περιορισμό της διαφήμισης.
❖ Η προώθηση της ανακύκλωσης των υλικών.
❖ Η έρευνα και ενημέρωση για τη μείωση του όγκου των σκουπιδιών και η
προώθηση εναλλακτικών λύσεων φιλικών προς το περιβάλλον.
❖ Η προαγωγή του οικολογικού τουρισμού.
❖ Η ανάληψη προγραμμάτων προστασίας σπάνιων ειδών φυτών και ζώων που
ευρίσκονται σε διάφορες κατά τόπους περιοχές καθώς επίσης και ενδημικών
ειδών.
❖ Σωτηρία και διατήρηση των θαλάσσιων χελωνών της Μεσογείου.
❖ Εθελοντική προφύλαξη δασών. Διάδοση σημασίας δασών για τη ζωή και την
υγειά. Συμμετοχή σε αναδασώσεις.
❖ Έρευνα για την προστασία της Μεσογειακής φώκιας με κάθε νόμιμο μέσο
στην Ελλάδα. Η επιστημονική μελέτης της Μεσογειακής φώκιας που
αποβλέπει στην αποτελεσματικότερη προστασία της. Η σχετική ενημέρωση
των αρμόδιων φορέων και του κοινού.
❖ Περισυλλογή, περίθαλψη και απελευθέρωση άγριων ζώων και πουλιών.
Επέμβαση στην εφαρμογή και βελτίωση του ισχύοντος νομικού πλαισίου.
Ευαισθητοποίηση του κοινού.
❖ Έρευνα για την προστασία του περιβάλλοντος, ειδικότερα απειλούμενων ειδών
και οικοσυστημάτων.
❖ Η σωστή άσκηση της ιατρικής με κύριο στόχο την πρόληψη, την επιστημονική
έρευνα χωρίς πειράματα σε ζώα και την προσπάθεια για άμεση κατάργηση
τους.
❖ Προώθηση της χορτοφαγίας .
❖ Συγκέντρωση στοιχείων για τα κητώδη στην Ελλάδα. Περίθαλψη και
επανένταξη άρρωστων ή τραυματισμένων κητών. Η με κάθε νόμιμο μέσο
προστασία των ιδίων και των βιοτόπων τους.
❖ Διάδοση οικολογικής-βιολογικής γεωργίας. Έλεγχος και πιστοποίηση
προϊόντων βιολογικής γεωργίας. Χορήγηση σήματος βιολογικών προϊόντων.
❖ Η δια παντός νόμιμου μέσου παροχή προστασίας προς τα αδέσποτα (ήμερα και
άγρια ζώα και πτηνά).
❖ Προστασία μεσαίων και ψηλών βουνών της χώρας μας από οποιαδήποτε
παρέμβαση του ανθρώπου που διαταράσσει το οικοσύστημα.
Τα τελικά συμπεράσματα της έρευνας συμπυκνώνονται στις εξής διαπιστώσεις:
Ο χώρος των ΠΟ στην Ελλάδα χαρακτηρίζεται από έντονες διαφοροποιήσεις, όσον
αφορά το κύριο αντικείμενο δράσης τους, το επίπεδο οργάνωσης, λειτουργίας και
αποτελεσματικότητας τους διαγραφόμενες τάσεις και προοπτικές για κάθε μια από
αυτές.
Σε γενικές γραμμές, το χαμηλό επίπεδο οργάνωσης και ανάπτυξης χαρακτηρίζει τις
περισσότερες ΠΟ με λογικά επακόλουθα την ασυνέχεια δράσης και τις οργανωτικές
ΟΙ ΟΙΚΟΛΟΓΙΚΕΣ ΟΡΓΑΝΩΣΕΙΣ ΣΤΗΝ ΕΛΛΑΔΑ ΚΑΙ
Η ΣΥΜΜΕΤΟΧΗ ΤΟΥΣ ΣΤΗΝ ΑΝΤΙΜΕΤΩΠΙΣΗ ΤΩΝ ΠΕΡΙΒΑΛΛΟΝΤΙΚΩΝ ΠΡΟΒΛΗΜΑΤΩΝ
ΤΡΙΑΝΤΟΠΟ Υ ΛΟΥ ΑΓΓΕΛΙΚΗ Τ.Ε.Ι. ΚΑΛΑΜΑΤΑΣ ΣΕΛ. 84
διαφοροποιήσεις (συγχωνεύσεις, διαλύσεις, αδρανοποιήσεις, μεταβολές σκοπών και
στόχων κ.λπ.).
Πρόκειται όμως για χώρο που εμπεριέχει δυναμική προοπτική και κατά τα επόμενα
χρόνια, όχι βεβαίως κατά γραμμικό τρόπο και χωρίς παλινωδίες και καθυστερήσεις,
αναμένεται να αναπτυχθεί, να αποκρυσταλλωθεί οργανωτικά, να εξειδικευθεί
θεματικά και εν τω συνόλω να συμβάλλει καθοριστικά στην αντιμετώπιση και
επίλυση των οξυμένων πάσης φύσεως περιβαλλοντικών προβλημάτων.